На основу члана 119. став 1. тачка 1) Закона о основама система образовања и васпитања ("Сл. гласник РС", бр. 88/17, 27/18-др.Закони, 10/2019- даље: Закон, 6/2020, 129/2021 и 92/2023), члана 66. Закона о основном образовању и васпитању ("Сл. гласник РС", бр.55/2013, 101/2017, 27/2018-др.Закон, 10/2019, 129/2021, 129/2021-др. Закон и 92/2023) Правилника о дипломама за изузетан успех у основном образовању („Сл. гласник РС”, бр. 139/2022), члана 60. и 89. став 1. тачка 1). Статута школе број: 160-2/24 од 18.4.2024.године, Шшколски одбор на седници одржаној дана 29.4.2024. године донео је

***ПРАВИЛНИК О ПОХВАЉИВАЊУ, НАГРАЂИВАЊУ УЧЕНИКА И ДОДЕЛИ ДИПЛОМА ЗА ИЗУЗЕТАН УСПЕХ***

***ОСНОВНЕ ШКОЛЕ “ГЕОРГИ ДИМИТРОВ“ У БОСИЛЕГРАДУ***

**1. Опште одредбе**

**Члан 1**

Правилником о похваљивању и награђивању ученика (даље: Правилник) у Основној школи "Георги Димитров" у Босилеграду, прописују се врсте похвала и награда које могу добити ученици, као и услови и начин њиховог додељивања.

**Члан 2**

Као посебан облик признања у току школовања ученику се додељује дипломе и награде за изузетан општи успех, односно за изузетан успех из појединих наставних области или предмета и изузетна постигнућа у било којој области рада школе.

**2. Похвале**

**Члан 3**

Ученик може добити похвалу за:

1) одличан успех и примерно владање;

2) постигнут изузетан успех из појединих наставних области, као и за изузетан успех у појединим ваннаставним активностима;

3) освојено прво, друго или треће место на школским такмичењима;

4) "Ученика генерације";

5) "Спортисту генерације".

Похвале из става 1. тач. 4) и 5) овог члана додељују се ученицима завршног разреда.

**Члан 4**

Похвале могу бити писмене и усмене.

Усмену похвалу ученик добија за остварене резултате у раду, учењу и понашању у току наставног периода и саопштава их одељенски старешина пред одељењем и родитељима.

Писмену похвалу одељенског старешине и одељенског већа ученик добија за остварене резултате у раду, учењу и понашању, као и за учешће у културној и јавној делатности школе, на крају класификационог периода или на крају првог полугодишта и уписују се у ђачку књижицу.

**Члан 5**

Похвале ученицима, на предлог одељенског старешине и одељенског већа, додељује Наставничко веће Школе.

**Члан 6**

Ученици који на крају наставне године постигну општи одличан успех и примерно владање, похваљују се за постигнут одличан успех и примерно владање.

Похвала за постигнут изузетан успех из појединог наставног предмета, односно за постигнут изузетан успех у појединим ваннаставним активностима, додељује се ученицима који су се у току наставне године посебно истицали у тим наставним областима.

**3. Дипломе**

**Члан 7**

Ученику који током стицања основног образовања и васпитања остварује изузетне резултате у основној школи додељују се следеће дипломе:

1) Диплома „Вук Караџић” и

2) Диплома „Доситеј Обрадовић” за изузетне резултате из обавезног предмета и изборног програма прописаних планом и програмом наставе и учења.

**3.1. Диплома „Вук Караџић”**

**Члан 8**

Диплома „Вук Караџић” додељује се ученику:

1) ако на крају сваке школске године у току стицања основног образовања и васпитања постигне одличан успех из свих обавезних предмета, изборних програма и активности прописаних планом и програмом наставе и учења и примерно владање и

2) ако добије најмање једну диплому „Доситеј Обрадовић”.

**3.2. Диплома „Доситеј Обрадовић”**

**Члан 9**

Диплома „Доситеј Обрадовић” додељује се ученику за изузетне резултате из обавезног предмета, односно изборног програма ако ученик:

1) постигне најмање врло добар општи успех и примерно владање на крају сваке школске године;

2) постигне одличан успех из одговарајућег обавезног предмета или изборног програма други страни језик, односно ,,истиче се” из одговарајућег изборног програма на крају сваке школске године;

3) у току школовања, из тог обавезног предмета, односно изборног програма, добије једну од прве три награде на општинском, градском, окружном, републичком или међународном нивоу такмичења из тог обавезног предмета, односно изборног програма у складу са календаром такмичења и смотри ученика основних школа.

Изузетно, у случају да такмичење из одговарајућег предмета и изборног програма није дефинисано календаром такмичења и смотри ученика основне школе, диплома „Доситеј Обрадовић” додељује се ученику који поред услова из става 1. тач. 1) и 2) овог члана, испољи и постигне потпуније и шире познавање садржаја тог обавезног предмета и изборног програма него што је предвиђено планом и програмом наставе и учења, а што је предвиђено школским актима.

**Члан 10**

Ученику се може се доделити више диплома „Доситеј Обрадовић” под условима утврђеним овим правилником.

**5. Додела дипломе**

**Члан 11**

Одељењски старешина, односно предметни наставник предлаже ученика за доделу диплома прописаних овим правилником на крају основног образовања и васпитања.

Одељењско веће утврђује да ли ученик испуњава услове прописане овим правилником за додељивање одговарајуће дипломе.

Наставничко веће школе доноси одлуку о додели дипломе.

**4. Ученик генерације**

**Члан 12**

Похвала "Ученик генерације" додељује се ученику завршног разреда, на крају наставне године, под условом да је ученик:

1) на крају сваке школске године у току стицања основног образовања и васпитања постигнао одличан успех из свих обавезних предмета, изборних програма и активности прописаних планом и програмом наставе и учења и примерно владање из реда носилаца дипломе „Вук Караџић“;

2) да се у току школовања истицао у ваннаставним активностима;

3) да се у току школовања истицао у пружању помоћи другим ученицима, развијању односа другарског поверења, отворености, искрености међу ученицима и да ужива поверење међу својим друговима;

4) да је у току школовања имао правилан и коректан однос према наставницима, стручним сарадницима и другим запосленима у Школи, као и према родитељима других ученика.

5) да је остварио највећи број бодова по следећим критеријумима и то:

|  |  |  |  |
| --- | --- | --- | --- |
| **Ниво такмичења** | **I место** | **II место** | **III место** |
| Општинско | 5 бодова | 3 бода | 1 бод |
| Окружно | 10 бодова | 7 бодова | 5 бодова |
| Републичко | 20 бодова | 17 бодова | 1. одова |

\*Када према пропозицијама такмичења није одређено освојено место- пласман на окружно такмичење- 3 бода, републичко - 5 бода.

- Председник одељењске заједнице у току једне школске године – 2 бода

- Члан Ученичког парламента у току једне школске године – 1 бод

* Учешће у раду школских секција:

-учешће у раду једне или две секције у току једне школске године – 1 бод

-учешће у раду три и више секција у току једне школске године – 2 бода

**Члан 13**

У поступку доделе похвале Ученика генерације бодују се такмичења која организује Министарство просвете;

У случају да је резултат ученика постигнут у пару или тимским радом, односно екипно, ученицима који су учествовали у постизању резултата признаје се четвртина од бодова из члана 12 тачке 5 овог Правилника.

Такмичења из свих наставних предмета су равноправна.

Бодови које ученик оствари по основу освојеног I, II или III места у нижем рангу такмичења сабирају се са бодовима које ученик оствари по основу освојеног I, II или III места у вишем рангу такмичења. ( нпр. Ако је ученик освојио I место на републичком, окружном и општинском такмичењу тада добија укупно 35 бодова, тј. 20+10+5=35 бодова).

Ученик може у току једне школске године освојити из једног предмета максимално 35 бодова( 20 на републичком , 10 на окружном и 5 на општинском такмичењу).

**Члан 14**

Бодовање по основу критеријума - председник одељењске заједнице и члан ђачког парламента, врши се на тај начин што се бодови додељују само ученицима који су за председника одељењске заједнице или члана ђачког парламента изабрани у септембру – тј. на почетку школске године.

Избор за председника одељењске заједнице или члана ђачког парламента у току школске године не доноси бодове.

**Члан 15**

Наставничко веће може посебном одлуком, ученику који постигне изузетне резултате у афирмацији школе, доделити до 5 бодова који ће се узети у обзир при утврђивању бодовне листе кандидата за избор Ђака генерације.

**Члан 16**

Годишња бодовна листа кандидата за Ученика генерације формира се на крају сваке школске године, почев првог до завршног разреда.

На бодовној листи се приказују бодови свих ученика који су до тада имали све одличне оцене и примерно владање, односно сви ученици који су у конкуренцији за Ученика генерације.

Листу формира и јасно истиче руководилац одељењског већа на предлог одељенских старешина и предлог подноси директору школе.

Директор школе именује комисију у саставу: помоћник директора, педагог (психолог, социолог) и један наставник који није изводио наставу кандидатима.

Задатак комисије је да изврши бодовање предложених кандидата од стране одељењског већа, према критеријумима из овог Правилника, а на основу расположиве документације коју доставља одељењски старешина.

Комисија доставља листу предложених кандидата Наставничком већу.

Наставничко веће проглашава за Ученика генерације оног кандидата који у укупном збиру има највећи број бодова.

**Члан 17**

У случају да два или више ученика имају исти број бодова Наставничко веће ће диплому Ученика генерације доделити на основу бодовања постигнућа кандидата на завршном испиту, на следећи начин:

-за остварени максимални број поена (40) на завршном испиту - 8 бодоба

-за остварених од 30-39 поена на завршном испиту, број бодова се добија тако што се

остварени број поена на завршном испиту множи са 0,2.

-ако је ученик остварио мање од 30 поена на завршном испиту- 0 бодова

**Члан 18**

Услови из члана 7. овог правилника морају бити кумулативно испуњени.

Похвала се додељује само једном ученику.

Похвалу "Ученик генерације" додељује наставничко веће, на предлог одељенског већа, по прибављеном мишљењу ученичког парламента.

**Члан 19**

Похвала „Спортиста генерације” додељује се ученику завршног разреда на крају наставне

године, под условом да ученик:

1) примерну оцену из владање на крају сваке школске године;

2) постигне одличан успех из физичког васпитања на крају сваке школске године;

3) у току школовања постигао резултате на такмичењима;

4) запажене резултате на тестовима способности;

5) учешће и запажене резултате на кросевима;

6) учешће у спортским секцијама школе;

7) да негује и поштоје спорстки и такмичарски дух;

8) да је добар друг;Похвалу из става 1. овог члана додељује Наставничко веће, на предлог одељенског већа, по прибављеном мишљењу Ученичког парламента.

**6. Награде**

**Члан 20**

Награде се додељују ученицима као признање за изузетан успех постигнут у учењу и раду у свим наставним и ваннаставним активностима, као и признање за освојено место на такмичењима које је Школа организовала или у њима учествовала.

**Члан 21**

Награде се могу доделити поједином ученику, групи ученика или одељенској заједници.

Награде се додељују на крају наставне године.

**Члан 22**

Награде додељује Наставничко веће Школе, на предлог одељенског старешине, по прибављеном мишљењу одељенског већа или стручног актива, односно на предлог органа или организације у којој се остварује програм практичне наставе, односно праксе.

Школски одбор Школе одобрава средства за доделу награда.

**Члан 23**

Награде ученицима могу додељивати и донатори, односно спонзори, на основу критеријума које пропишу својим актима.

Награде из става 1. овог члана могу се додељивати ученицима само преко Школе, уз активно учешће и мишљење стручних органа Школе о додељивању ове награде.

**Члан 24**

Награде се могу додељивати у виду посебних диплома, уверења, књига, а у изузетним случајевима и у новчаним износима.

Ученици се могу наградити и на следећи начин:

1) упућивањем на екскурзију, летовање, зимовање и сл.

2) посетом позоришним и биоскопским представама, концертима, спортским манифестацијама и сл.

3) куповином књига, спортске опреме, школских реквизита и прибора и сл.

**Члан 25**

Поједином ученику може се доделити истовремено диплома, похвала и награда.

**7. Прелазне и завршне одредбе**

**Члан 26**

Тумачење одредби овог правилника даје Школски одбор.

**Члан 27**

Правилник ступа на снагу осмог дана од дана објављивања на огласној табли Школе.

**Члан 28**

Даном ступања на снагу овог правилника престаје да важи Правилник о похваљивању и награђивању основне школе "Георги Димитров“ у Босилеграду дел. број 49-9/23 од 20.2.2023. године.

|  |  |  |
| --- | --- | --- |
| У Босилеграду, 29.4.2024.године   Дел. бр. 184/24 |  | Председник Школског одбора    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

 Правилник је објављен на огласној табли Школе 30.4.2024.године.